CELEX: 32015R0813
Language: da
Date: 2015-05-26 00:00:00
Title: Rådets forordning (EU) 2015/813 af 26. maj 2015 om ændring af forordning (EU) nr. 204/2011 om restriktive foranstaltninger på baggrund af situationen i Libyen

27.5.2015   
            
            
               DA
            
            
               Den Europæiske Unions Tidende
            
            
               L 129/1
            
         RÅDETS FORORDNING (EU) 2015/813
   af 26. maj 2015
   om ændring af forordning (EU) nr. 204/2011 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EU) nr. 204/2011 (2) giver foranstaltningerne i afgørelse 2011/137/FUSP virkning.
            
         
               (2)
            
            
               Den 27. marts 2015 vedtog FN's Sikkerhedsråd resolution UNSCR 2213 (2015), der blandt andet fastsætter visse ændringer af kriterierne for opførelsen på listen i forbindelse med foranstaltninger i form af rejserestriktioner og indefrysning af aktiver.
            
         
               (3)
            
            
               Sikkerhedsrådets komité, der er nedsat i henhold til UNSCR 1970 (2011), har ajourført listen over personer og enheder, der er omfattet af foranstaltningerne vedrørende rejserestriktioner og indefrysning af aktiver, blandt andet ved at præcisere oplysningerne vedrørende de enheder, hvis midler forbliver indefrosne efter indefrysningen den 16. september 2011.
            
         
               (4)
            
            
               Den 26. maj 2015 blev Rådets afgørelse 2011/137/FUSP ændret ved Rådets afgørelse (FUSP) 2015/818 (3) for at give virkning til foranstaltningerne vedtaget ved UNSCR 2213 (2015) og fastsætte bestemmelser om anvendelsen af foranstaltningerne om indefrysning af aktiver som fastsat i UNSCR 2213 (2015) på andre personer og enheder, der ikke er omfattet af bilag I, III eller VII til afgørelse 2011/137/FUSP. Rådet ændrede desuden kriterierne for anvendelsen af foranstaltningerne om rejserestriktioner og indefrysning af aktiver på de personer, enheder og organer, som er opført på listen i bilag II og IV til afgørelse 2011/137/FUSP i overensstemmelse præciseringerne i betragtning 7-12 i afgørelse (FUSP) 2015/818
            
         
               (5)
            
            
               Eftersom denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for dens gennemførelse, navnlig for at sikre, at de økonomiske aktører i alle medlemsstaterne anvender den ensartet.
            
         
               (6)
            
            
               Forordning (EU) nr. 204/2011 bør derfor ændres —
            
         VEDTAGET DENNE FORORDNING:
   Artikel 1
   I forordning (EU) nr. 204/2011 foretages følgende ændringer:
   
               1)
            
            
               Artikel 5, stk. 4, affattes således:
               »4.   Alle pengemidler og økonomiske ressourcer, der den 16. september 2011 tilhører, ejes, besiddes eller kontrolleres af de enheder, der er opført på listen i bilag VI, og som på denne dato befinder sig uden for Libyen, forbliver indefrosne.«
            
         
               2)
            
            
               Artikel 6 affattes således:
               »Artikel 6
               1.   Bilag II omfatter fysiske og juridiske personer, enheder og organer, som er opført på listen af FN's Sikkerhedsråd eller sanktionskomitéen i overensstemmelse med punkt 22 i UNSCR 1970 (2011), punkt 19, 22 eller 23 i UNSCR 1973 (2011), punkt 4 i UNSCR 2174 (2014) eller punkt 11 i UNSCR 2213 (2015).
               2.   Bilag III omfatter fysiske og juridiske personer, enheder og organer, som ikke er omfattet af bilag II og som:
               
                           a)
                        
                        
                           er involveret eller meddelagtige i at beordre, kontrollere eller på anden måde styre alvorlige menneskerettighedskrænkelser mod personer i Libyen, bl.a. ved at være involveret eller meddelagtige i at planlægge, lede, beordre eller gennemføre angreb, herunder luftbombardementer, i strid med folkeretten på civilbefolkningen eller civile faciliteter
                        
                     
                           b)
                        
                        
                           har krænket eller medvirket til at krænke bestemmelserne i UNSCR 1970 (2011), UNSCR 1973 (2011) eller i denne forordning
                        
                     
                           c)
                        
                        
                           er identificeret som havende været involveret i de undertrykkende politikker, som det tidligere regime i Libyen førte under Muammar Qadhafi (Gaddfi), eller på anden måde har været knyttet til dette regime, og som indebærer en fortsat risiko for freden, stabiliteten eller sikkerheden i Libyen eller en vellykket afslutning på Libyens politiske overgangsproces
                        
                     
                           d)
                        
                        
                           er involveret i eller yder støtte til handlinger, der truer freden, stabiliteten eller sikkerheden i Libyen, eller hindrer eller underminerer en vellykket afslutning på Libyens politiske overgangsproces, herunder ved:
                           
                                       i)
                                    
                                    
                                       at planlægge, lede eller udføre handlinger i Libyen, der krænker den gældende internationale menneskerettighedslovgivning eller den humanitære folkeret, eller handlinger, der udgør en krænkelse af menneskerettighederne i Libyen
                                    
                                 
                                       ii)
                                    
                                    
                                       angreb mod luft-, land- eller søhavne i Libyen eller mod en libysk statslig institution eller installation eller mod enhver udenlandsk mission i Libyen
                                    
                                 
                                       iii)
                                    
                                    
                                       at yde støtte til væbnede grupper eller kriminelle netværk gennem ulovlig udnyttelse af råolie eller andre naturressourcer i Libyen
                                    
                                 
                                       iv)
                                    
                                    
                                       at true eller tvinge libyske statslige finansielle institutioner og Libyens nationale olieselskab eller være involveret i enhver handling, der kan føre til eller resultere i misbrug af libyske statsmidler
                                    
                                 
                                       v)
                                    
                                    
                                       at overtræde eller medvirke til at omgå bestemmelserne om våbenembargoen i Libyen som fastsat ved resolution 1970 (2011) og artikel 1 i denne forordning
                                    
                                 
                                       vi)
                                    
                                    
                                       at være personer, enheder eller organer, der handler for eller på vegne af eller under ledelse af nogen af ovennævnte, eller at være enheder eller organer, der ejes eller kontrolleres af dem eller af personer, enheder eller organer, der er opført i bilag II eller III eller
                                    
                                 
                     
                           e)
                        
                        
                           ejer eller kontrollerer libyske statsmidler, som blev uretmæssigt tilegnet under det tidligere regime i Libyen under Muammar Qadhafi (Gaddfi), og som kan anvendes til at true freden, stabiliteten eller sikkerheden i Libyen eller til at hindre eller undergrave en vellykket afslutning på landets politiske overgangsproces.
                        
                     3.   Bilag II og III indeholder de begrundelser for at opføre personerne, enhederne og organerne på listen, som meddeles af Sikkerhedsrådet eller sanktionskomitéen for så vidt angår bilag II.
               4.   Bilag II og III omfatter de tilgængelige oplysninger, som er nødvendige for at identificere de pågældende fysiske eller juridiske personer, enheder eller organer, og som meddeles af Sikkerhedsrådet eller sanktionskomitéen for så vidt angår bilag II. For så vidt angår fysiske personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er bekendt, og funktion eller erhverv. For så vidt angår juridiske personer, enheder og organer kan sådanne oplysninger omfatte navne, registreringssted og -dato, registreringsnummer og forretningssted. Bilag II indeholder også den dato, hvor Sikkerhedsrådet eller sanktionskomitéen har opført dem på listen.
               5.   Bilag VI indeholder de af Sikkerhedsrådet eller sanktionskomitéen meddelte begrundelser for at opføre de personer, enheder og organer, der er nævnt i artikel 5, stk. 4, i denne forordning, på listen.«
            
         
               3)
            
            
               I artikel 16, stk. 1, erstattes henvisningen til »bilag II« med en henvisning til »bilag II eller VI«.
            
         Artikel 2
   Bilag til denne forordning tilføjes som bilag VI til forordning (EU) nr. 204/2011.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. maj 2015.
      
         
            På Rådets vegne
         
         F. MOGHERINI
         
            Formand
         
      
   
   
      (1)  EUT L 58 af 3.3.2011, s. 53.
   
      (2)  Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (EUT L 58 af 3.3.2011, s. 1).
   
      (3)  Rådets afgørelse (FUSP) 2015/818 af 26. maj 2015 om ændring af afgørelse 2011/137/FUSP om restriktive foranstaltninger på baggrund af situationen i Libyen (se side 13 i denne EUT).
   
      BILAG
      
         
            »BILAG VI
            
               Liste over juridiske personer, enheder og organer omhandlet i artikel 5, stk. 4
            
            
                     
                        1.
                     
                     
                        
                           Navn: LIBYAN INVESTMENT AUTHORITY
                        
                           Alias: Libyan Foreign Investment Company (LFIC) Tidligere kendt som: ikke oplyst Adresse:1 Fateh Tower Office, No 99 22nd Floor, Borgaida Street, Tripoli, 1103, LibyenOpført på listen den:17. marts 2011Andre oplysninger: Opført på listen i henhold til punkt 17 i resolution 1973 som ændret den 16. september i henhold til punkt 15 i resolution 2009.
                        
                           Yderligere oplysninger
                        
                        Under Muammar Qadhafis (Gaddfis) og hans families kontrol og potentiel kilde til finansiering af hans styre.
                     
                  
                     
                        2.
                     
                     
                        
                           Navn: LIBYAN AFRICA INVESTMENT PORTFOLIO
                        
                           Alias: ikke oplyst Tidligere kendt som: ikke oplyst Adresse:Jamahiriya Street, LAP Building, PO Box 91330, Tripoli, LibyenOpført på listen den:17. marts 2011Andre oplysninger: Opført på listen i henhold til punkt 17 i resolution 1973 som ændret den 16. september i henhold til punkt 15 i resolution 2009.
                        
                           Yderligere oplysninger
                        
                        Under Muammar Qadhafis (Gaddfis) og hans families kontrol og potentiel kilde til finansiering af hans styre.«